Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4076

6. cikk A Bank alapokmányáról szóló jegyzőkönyv 11. cikke (2) bekezdése 1–5. albekezdésének helyébe a következő rendelkezések lépnek: „(2) Az Igazgatótanács 18 igazgatóból és 10 helyettesből áll. Az igazgatókat a Kormányzótanács öt évre nevezi ki a következők szerint: – három igazgatót a Németországi Szövetségi Köztársaság jelölése alapján; – három igazgatót a Francia Köztársaság jelölése alapján; – három igazgatót az Olasz Köztársaság jelölése alapján; – három igazgatót Nagy-Britannia és Észak-Írország Egyesült Királysága jelölése alapján; – egy igazgatót a Belga Királyság jelölése alapján; – egy igazgatót a Dán Királyság jelölése alapján; – egy igazgatót Írország jelölése alapján; – egy igazgatót a Luxemburgi Nagyhercegség jelölése alapján; – egy igazgatót a Holland Királyság jelölése alapján; – egy igazgatót a Bizottság jelölése alapján. A helyetteseket a Kormányzótanács öt évre nevezi ki a következők szerint: – két helyettest a Németországi Szövetségi Köztársaság jelölése alapján; – két helyettest a Francia Köztársaság jelölése alapján; – két helyettest az Olasz Köztársaság jelölése alapján; – két helyettest a Nagy-Britannia és Észak-Írország Egyesült Királysága jelölése alapján; – egy helyettest a Benelux-államok közös megegyezéssel történő jelölése alapján; – egy helyettest a Bizottság jelölése alapján. Az igazgatók és helyettesek megbízatása megújítható. A helyettesek részt vehetnek az Igazgatótanács ülésein. Az egy állam által, a több állam által közös megegyezéssel, illetve a Bizottság által jelölt helyettesek megfelelően az adott állam, az adott államok valamelyike, illetve a Bizottság által jelölt igazgatókat helyettesíthetik. A helyetteseknek nincs szavazati joguk, kivéve, ha egy vagy több igazgatót helyettesítenek, vagy ha a szavazati jogot e célból a 12. cikk (1) bekezdésének megfelelően rájuk ruházták.”

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes